*APSTIPRINĀTS:*

*ar iepirkuma komisijas 2019.gada 1.augusta*

*sēdes protokolu Nr.11*

**VAS “Latvijas dzelzceļš”**

**Atklātā konkursa**

**„****Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvniecība”**

**(iepirkuma identifikācijas Nr.** **LDZ 2019/5-IB/6.2.1.2/16/I/001/01-04)**

**SKAIDROJUMS Nr.8**

|  |  |  |
| --- | --- | --- |
| Nr.p.k. | *Jautājumi* | *Atbildes* |
| **1.** | Ņemot vērā to, ka:   1. atklāta konkursa nolikumā izvirzītajās prasībās pie Pretendenta kvalifikacijas (Nolikuma p.6.2.6) ir norādīts, ka „Pretendenta vidējam gada neto finanšu apgrozījumam iepriekšējos 3 (trīs) gados (2016., 2017. un 2018. gadā) dzelzceļa infrastruktūras būvdarbu jomā jābūt vismaz EUR 15 000 000,00 (piecpadsmit miljoni euro)”, 2. Pretendentam ir nepieciešams iesniegt informāciju par tā finansiālajām iespējām un ir jāpierāda, ka viņa rīcībā būs nepieciešamie resursi ar apliecinājuma vai vienošanās palīdzību,   Mēs uzskatam p.6.2.6 izteikto prasību par minimālu apgrozījuma apmēru iepriekšējos trijos gados dzelzceļa infrastruktūras būvdarbu jomā par nepamatotu, jo vidējais neto finanšu apgrozījums jau pats par sevi ir pierādījums uzņēmuma finansiālo iespēju pietiekamībai līguma izpildīšanai neatkarīgi no tā, vai šāds apgrozījums ir sasniegts dzelzceļa infrastruktūras būvdarbu jomā vai kādā citā jomā.  Sakarā ar to lūdzam grozīt atklāta konkursa nolikuma p.6.2.6 un izteikt to šādā redakcijā: „*Pretendenta vidējam gada neto finanšu apgrozījumam iepriekšējos 3 (trīs) gados (2016., 2017. un 2018. gadā) jābūt vismaz EUR 15 000 000,00 (piecpadsmit miljoni euro). Ja pretendents ir piegādātāju apvienība, tad piegādātāju apvienības dalībnieku kopējam vidējam gada neto finanšu apgrozījumam iepriekšējos 3 (trīs) gados (2016., 2017. un 2018.gadā) jābūt vismaz EUR 15 000 000,00 (piecpadsmit miljoni euro). Ja pretendents balstās uz trešo personu iespējām, tad pretendenta un trešo personu kopējam vidējam gada neto finanšu apgrozījumam iepriekšējos 3 (trīs) gados (2016., 2017. un 2018.gadā) jābūt vismaz 15 000 000,00 EUR (piecpadsmit miljoni euro). Ja pretendents (arī norādītā persona/ vai apvienības dalībnieks) ir dibināts vēlāk, tad finanšu apgrozījumam jāatbilst iepriekš minētajai prasībai attiecīgi īsākajā laika periodā.*”.  Gadījumā, ja VAS „Latvijas dzelzceļš” Iepirkumu birojs atteiksies grozīt minēto Nolikuma punktu, lūdzam pamatot nepieciešamību tam, kāpēc Pretendenta vidējā gada neto finanšu apgrozījumam iepriekšējos trijos gados jabūt tieši dzelzceļa infrastruktūras būvdarbu jomā. | Saskaņā ar SPSIL 51.panta pirmās daļas 1.punktu Sabiedrisko pakalpojumu sniedzējs var noteikt prasības attiecībā uz piegādātāja saimnieciskajām un finansiālajām spējām, kas nepieciešamas iepirkuma līguma izpildei. Šādas prasības var attiekties uz piegādātāja gada minimālo finanšu apgrozījumu, tai skaitā konkrētā iepirkuma līguma priekšmeta jomā. |
| **2.** | Nolikuma 6.2.18.punktā un speciālistu CV formā noteikts iesniegt speciālistu kvalifikāciju apliecinošus dokumentus, tai skaitā izglītības dokumentu un sertifikātu kopijas. Informējam, ka kopš 2014.gada 7.oktobra būvspeciālistiem vairs netiek izsniegti sertifikāti papīra formātā, tā vietā būvspeciālists saņem lēmumu par sertifikāta iegūšanu. Tāpat būvspeciālista sertifikāts vai lēmums apliecina tikai to, ka speciālists kādreiz ir ieguvis patstāvīgas prakses tiesības, taču tas neapliecina to, ka būvspeciālistam vēl joprojām ir patstāvīgas prakses tiesības, viņa sertifikāts nav apturēts, anulēts vai kļuvis nederīgs. Tāpat arī prasība pievienot piedāvājumam izglītības dokumentu, mūsuprāt ir nelietderīga, jo speciālists nevar iegūt sertifikātu bez atbilstošas izglītības (izņemot projekta vadītāju, kuram netiek prasīts sertifikāts, bet tikai augstākā izglītība). Vēršam uzmanību, ka informāciju par būvspeciālista izglītību un sertifikātu ir prasīts norādīt arī CV formā, kas ir Nolikuma 4.pielikuma 11.veidlapa.  Ņemot vērā iepriekš minēto, un dabas resursu taupīšanas nolūkos, lūdzu apstiprināt, ka par LR Būvkomersantu reģistrā reģistrētājiem būvspeciālistiem Pasūtītājs informāciju pārbaudīs publiskajā datu bāzē un Pretendentam nav jāiesniedz sertifikātu kopijas un izglītības dokumenti. | Par LR Būvkomersantu reģistrā reģistrētājiem speciālistiem Pasūtītājs informāciju pārbaudīs publiskajā datu bāzē un Pretendents var neiesniegt speciālistu kvalifikāciju apliecinošus dokumentus, tai skaitā sertifikātu kopijas. |
| **3.** | Lūdzam apstiprināt, ka punktos 4.4 un 4.5 .SĒJUMS Tehniskās drošības sistēma, Pasutitajs ir definejs Plašas dinamiskais diapazonu (WDR) videokameram ka lielaku vai vienadu ar 120dB | Plašs dinamiskais diapazons (WDR) ir lielāks vai vienāds ar 120dB. |
| **4.** | Lūdzam apstiprināt, ja Norādītas personas darba apjoms ir mazāks par 10 %, tad informāciju par tiem nav jāraksta 4. pielikuma 7. veidlapas formā "Pretendenta piesaistīto apakšuzņēmēju saraksts". | Norādām, ka atklāta konkursa Nolikuma 4.pielikuma 7.veidlapa „Pretendenta piesaistīto apakšuzņēmēju saraksts” ir attiecināms uz Pretendenta piesaistītajiem apakšuzņēmējiem iepirkuma līguma izpildē, nevis Pretendenta Norādīto personu.  Vienlaikus norādām, ka gadījumā, ja Pretendents iepirkuma līguma izpildei plāno piesaistīt apakšuzņēmējus, tad saskaņā ar atklāta konkursa Nolikuma 7.2.punktu Pretendents ir tiesīgs nenorādīt tos apakšuzņēmējus, kuru sniedzamo Pakalpojumu vērtība būs mazāka par 10% no kopējās iepirkuma līguma vērtības. |
| **5.** | Lūdzam apstiprināt, ka, ja Pretendets balstās uz Norādīto personu, un tās darba apjoms no kopējā apjoma ir mazāks par 10 %, tad Norādīto personu jāuzrādā 4. pielikuma 12. veidlapas formā  "Informācija par Pretendenta Norādīto Personu". Šajā gadījumā par formā "Informācija par Pretendenta Norādīto Personu" ierakstītajām kompānijām jāpievieno apliecinājumi no tiem par gatavību veikt minētos darbus. | Gadījumā, ja iepirkuma līguma izpildei Pretendents balstās uz Norādītās personas saimnieciskajām un finansiālajām vai tehniskajām un profesionālajām spējām, tad neatkarīgi no kopējā līguma izpildē nododamā darba apjoma, Pretendentam Norādīto personu jānorāda atklāta konkursa Nolikuma 4. pielikuma 12. veidlapas formā „Informācija par Pretendenta Norādīto Personu”.  Pretendentam jāiekļauj un jāpievieno piedāvājumam Pretendenta Norādītās personas apliecinājumu par tās gatavību veikt tam līguma izpildē nododamo attiecīgo veicamo darbu daļu. |
| **6.** | Lūdzam apstiprināt, ka 2019.gada 26.jūlijā Skaidrojumos nr. 7 minētajām ārējo datu nesējam  (CD) ar Nolikuma 5.pielikuma „Pasūtītāja prasības” 3.sējuma „Signalizācijas sistēma” tulkojumam latviešu valodā ir tikai informatīvs raksturs, bet prioritātē ir oriģināltekstam angļu valodā. | Apstiprinām, ka Pasūtītāja prasību 3.sējuma „Signalizācijas sistēma” tulkojumam latviešu valodā ir tikai informatīvs raksturs, bet prioritāte ir oriģinālajam tekstam angļu valodā. |
| **7.** | Lūdzam apstiprināt, ka Pasūtītāja prasība "All bolted connections, hinges, etc, must be made from stainless steel" no punkta 8.1 (b), 8.2.5. Signal structures un 8.4.1 General provisions Volume III. Employer’s Requirements. Section 4. Technical Requirements for Projected Systems attiecināma arī masta luksoforu galviņu regulēšanas skrūvēm un visam detaļam kurus tehnoloģisku ierobežojumu dēļ nevar aizsargāt pret koroziju ar karstās cinkošanas metodi | Saskaņā ar Pasūtītāja prasību 4.sējuma 3.sadaļas 8.2.5. punktu visu veidu luksoforu bultskrūvju savienojumiem, eņģēm un t.t. jābūt izgatavotām no nerūsējošā tērauda. |
| **8.** | Lūdzam apstiprināt, ka Pasūtītāja prasība "anti-vandal protection IK10" luksoforiem no punkta 8.2.5. Signal structures Volume III. Employer’s Requirements. Section 4. Technical Requirements for Projected Systems attiecināma arī uz visiem iespējamiem luksoforu veidiem/izpildījumiem. | Pasūtītāja prasību 4.sējuma 3.sadaļas 8.2.5. punkta prasība „anti-vandal protection IK10" ir attiecināma uz luksoforu galviņām, nagiem, vairogiem un transformatoru kastēm ražotām no SMC tehnoloģijas materiāla. |
| **9.** | Lūdzam apstiprināt, ka vispārējā Pasūtītāja prasība lauka iekārtām "water and dust proof padding of a form, which suits the degree of air-tightness IP65 no punkta 8.1 General provisions Volume III. Employer’s Requirements. Section 4. Technical Requirements for Projected Systems" attiecināma arī, tai skaitā, masta luksoforu transformatoru kastēm, ja šādas ir paredzētas luksofora konstrukcijā. | Pasūtītāja prasību 3. sējuma 4. sadaļas 8.1. punkta (c) apakšpunkts nosaka IP65 aizsardzības pakāpi visām lauka iekārtām. Savukārt Pasūtītāja prasību 3. sējuma 4. sadaļas 8.7.1. punkts nosaka IP54 aizsardzības pakāpi skapju un kastu durvīm. |
| **10.** | Lūdzam apstiprināt, ka Pasūtītāja prasība pārmiju piedziņas pretkorozijas pārklājumam "must be made by hot zincing according to standard ISO 1461 for at least 15 years. Zinc according to standard EN 1179 must be used for zincing. All bolted connections, hinges, etc, must be made from stainless steel" no punkta 8.4.1. General provisions Volume III. Employer’s Requirements. Section 4. Technical Requirements for Projected Systems attiecināma tikai un vienīgi pārmiju piedziņas vākiem. | Apliecinām, ka tas attiecas tikai un vienīgi uz pārmiju piedziņas vākiem. |
| **11.** | Lūdzam precizēt, vai Uzņēmējam papildu pretkorozijas aizsardzības nodrošināšanai "Track connectors for track boxes" punkts 8.7.3. Requirements for track connectors Volume III. Employer’s Requirements. Section 4. Technical Requirements for Projected Systems ir atļauts pielietot papildaizsargājošu apvalku trosēm. | Apliecinām, ka Uzņēmējam ir atļauts pielietot papildaizsargājošu apvalku trosēm. |
| **12.** | Lūdzam precizēt, kura korozijas aktivitātes klase saskaņā ar ISO 1461 Uzņēmējam ir jāņem vērā, aprēķinot cinka pārklājuma biezumu, lai izpildītu prasību –  lauku iekārtu aizsardzībai pret koroziju vismaz 15 gadiem. Vēlamies vērst uzmanību, ka korozijas aktivitātes klasei C4, cinka kārta noārdās 2-4 mk/gadā, bet C3 klasei cinka kārta noārdās 5.0,7-2mk/gadā. Tādējādi korozijas aktivitātes klases C4 cinka pārklājuma biezumam ir jābūt lielākam par 60 mk (4\*15=60 mk), bet korozijas aktivitātes klasei C3 cinka pārklājuma biezumam ir jābūt lielākam par 30 mk (2\*15=30 mk). | Uzņēmējam jānodrošina virkne pretkorozijas risinājumu, kas garantētu rūsas pazīmju nerašanos 15 gadu laikā, veidojot to ar karstās cinkošanas paņēmienu, saskaņā ar ISO 1461 standartu. Precīzu pārklājuma biezumu jānosaka būvprojekta izstrādes laikā ņemot vērā apkārtējās vides apstākļus un ievērojot ISO 1461 prasības. |